Document ID: 31992R3336

ΚΑΝΟΝΙΣΜΟΣ (ΕΟΚ) αριθ. 3336/92 ΤΟΥ ΣΥΜΒΟΥΛΙΟΥ της 16ης Νοεμβρίου 1992 για την τροποποίηση του κανονισμού (ΕΟΚ) αριθ. 234/68 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων της ανθοκομίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι ο κανονισμός (ΕΟΚ) αριθ. 234/68 (3) αποκλείει από την κοινή οργάνωση αγοράς στον τομέα των ζώντων φυτών και των προϊόντων της ανθοκομίας τα φυτά φυτωρίου, τα άλλα φυτά και τις ρίζες κιχωρίου που υπάγονται στον κωδικό ΣΟ 0601 20 10- ότι, από την πείρα που αποκτήθηκε, φαίνεται ότι τα εμπορικά χαρακτηριστικά των προϊόντων αυτών προσομοιάζουν με εκείνα των άλλων διακρίσεων του κεφαλαίου 6 της συνδυασμένης ονοματολογίας- ότι φαίνεται συνεπώς σκόπιμο να υπαχθούν στην εν λόγω κοινή οργάνωση αγοράς από την 1η Ιανουαρίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 234/68, το τελευταίο μέρος της φράσης "με εξαίρεση τα φυτά φυτωρίου, τα άλλα φυτά και τις ρίζες κιχωρίου της διάκρισης 0601 20 10" καταργείται.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 1992.

Labels: 6